2020年1月嘅第一波爆發同埋3月嘅第二波爆發入面，香港嘅確診個案大部份都有外遊記錄，亦有部份係羣組爆發，大部份個案都可以追溯到源頭，歸納成唔同關聯羣組，當中最出名同最多人嘅羣組係「打邊爐家族」羣組，有十一個直接傳染個案同4個二代傳染個案，另外有福慧精舍佛堂羣組爆發、3月14號愉景灣舉行嘅雞尾酒會婚禮羣組爆發、3月31號尖沙咀Red MR卡拉OK出現小羣組爆發等。